என்னுதலிற்றோவெனின், இவ்விலக்கணங்களையுடைய சிறப்புப் பாயிரம் கூறுதற்கு உரியார் இவர் என உணர்த்துதல் நுதலிற்று. இதன் பொருள் ஒருவன் கூறிய நூற்கு இந்நால்வருள் ஒருவர் சிறப்புப்பாயிரம் கூறுதல் முறைமையாம் என்றவாறு. நூற்பா: 52 (சிறப்புப்பாயிரம் பிறர்செய்யக் காரணம்) தோன்றாத் தோற்றித் துறைபல முடிப்பினும்¶ || தான்றற் புகழ்த றகுதி யன்றே. (52) || என்னுதலிற்றோவெனின், சிறப்புப்பாயிரம் பிறர் கூறுதற்குக் காரணம் உணர்த்துதல் நுதலிற்று. இதன் பொருள் தோன்றாத நுட்பங்களையெல்லாம் தோற்றிப் பல துறைப்பட்டு விரிந்த நூலைச் செய்து முடித்தானாயினும் தன்னைத் தான் புகழ்தல் தகுதியன்றாம்; ஆதலின், நூல்செய்தானது புகழாகிய சிறப்புப் பாயிரத்தைப் பிறர் கூறவேண்டும் என்றவாறு.